Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 424/14/5511	Žilina, 22.7.2014
EEČ : 2-43-359-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 193,58 € 
b.	Suma odovzdaná štátu na peňažnú pomoc obetiam trestnej činnosti: 140,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Žilina pod spisovou značkou ORP-112/DI-ZA-2014.
Dňa 20.04.2014 v čase o 21:53 hod. viedol osobné motorové vozidlo zn. VW Golf, ev.č. XXXXX, v Žiline-Bytčici po spojovacej komunikácii medzi Žilinou-Bytčicou a Rosinou v smere jazdy od Rosiny, kde v klesaní uvedenej komunikácie neprispôsobil rýchlosť jazdy svojim schopnostiam, vlastnostiam vozidla poveternostným podmienkam, stavu a povahe vozovky a iným okolnostiam, ktoré možno predvídať, v dôsledku čoho dostal na mokrej vozovke šmyk a následne s vozidlom prešiel naprieč vozovkou vľavo, kde mimo vozovky čelne narazil do stĺpa vysokého napätia, pri čom nárazom došlo k poškodeniu elektroenergetického zariadenia vysokonapäťovej linky č. 216, následkom čoho došlo k prerušeniu dodávky elektrickej energie pre 15 trafostaníc, ktoré napájajú elektrickou energiou 381 odberateľov v čase od 21:53 hod. dňa 20.04.2014 do 00:24 hod. dňa 21.04.2014.

Odôvodnenie: 
	Poverený príslušník OR PZ, ODI, Žilina uznesením sp. zn. ČVS:ORP-112/DI-ZA-2014 zo dňa 13.05.2014 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin poškodzovania a ohrozorovania prevádzky všeobecne prospešného zariadenia podľa § 288 Tr. zák. na vyššie uvedenom skutkovom základe. 

	Po skončení skráteného vyšetrovania mi poverný príslušník PZ predložil spisový materiál spolu s návrhom na podanie obžaloby. Následne som vec odstúpil na konanie probačnému a mediačnému úradníkovi Okresného súdu v Žiline za účelom vykonania mediácie.

	V konaní pred probačným a mediačným úradníkom Okresného súdu v Žiline, ako aj v prípravnom konaní pred povereným príslušníkom PZ sa obv. XXXXX ku spáchaniu činu, ktorý sa mu kladie za vinu, priznal a vyhlásil, že  spáchal skutok, za ktorý je stíhaný. Obvinený sa za svoje konanie ospravedlnil poškodenej strane a v zmysle § 220 ods. 1 písm. b) Tr. por. urobil opatrenie na náhradu škody  tým, že oznámil dopravnú nehodu ako poistnú udalosť poisťovni Kooperativa poisťovňa, a.s.. 

Splnomocnený zástupca poškodenej spoločnosti XXXXX XXXXX, XXXXX uviedol, že súhlasí so zmierom, pričom škoda vo výške 193,58 Eur, ktorá ich spoločnosti vznikla v súvislosti s uvedeným trestným činom bola ich spoločnosti uhradená prostredníctvom poisťovne v plnej výške a iné požiadavky na obvineného nemajú, čím sú ich nároky k obvinenému v súvislosti s trestným činom v tejto trestnej veci plne uspokojené.

	Skutočnosť uzavretia zmieru medzi obvineným XXXXX a poškodenou spoločnosťou XXXXX XXXXX je zrejmá z písomného zmieru uzatvoreného dňa 10.07.2014 v kancelárii probačného a mediačného úradníka Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený XXXXX nemá v odpise z Registra trestov GP SR žiadny záznam a taktiež nemá žiadny záznam ani v Ústrednej evidencii priestupkov MV SR.

	Obvinený XXXXX zložil dňa 15.07.2014 na účet Krajskej prokuratúry v Žiline č. 7000231396/8180, vedenom v štátnej pokladnici sumu vo výške 140,-Eur. 

	V rámci zmieru uzatvoreného medzi obvineným a poškodenou spoločnosťou zo dňa 10.07.2014 bolo stanovené, že celá suma 140,-Eur bude určená štátu na peňažnú pomoc poškodeným podľa osobitného zákona.

	Za prečin poškodzovania a ohrozorovania prevádzky všeobecne prospešného zariadenia podľa § 288 Tr. zák. dovoľuje Trestný zákon uložiť trest odňatia slobody až na 6 mesiacov. 

	Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horného hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g) Tr. por. prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené  pochybnosti o slobodnosti, vážnosti a určitosti tohto vyhlásenia, urobil opatrenie smerujúce k náhrade škody poškodeným a čiastočne uhradil nimi požadovanú náhradu škody, zložil na účet prokuratúry peňažnú  sumu na  všeobecne prospešné účely a  táto suma nie je zrejmé neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru,  akou  bol dotknutý verejný záujem, na osobu obvineného a na  jeho osobné a majetkové pomery možno prijať záver, že rozhodnutie o schválení zmieru je dostačujúce a odôvodnené. Naviac je potrebné poukázať na skutočnosť, že sám obvinený ako i poškodený udelili súhlas k takémuto rozhodnutiu prokurátora.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu  n i e  j e  prípustná sťažnosť.

JUDr. Ľuboš Kríž
prokurátor